মহিলা ক্রিকেট বিশ্বকাপ বাছাইপর্ব
১৯৭৩ সালে প্রথমবারের মতো মহিলা ক্রিকেট বিশ্বকাপ অনুষ্ঠিত হয় এবং প্রথম সাতটি আসরে অংশগ্রহণকারী দলসমূহকে আন্তর্জাতিক মহিলা ক্রিকেট কাউন্সিল (আইডব্লিউসিসি) কর্তৃক সুপারিশক্রমে আমন্ত্রণ আকারে নির্ধারণ করা হয়েছিল। ২০০৫ সালের ক্রিকেট বিশ্বকাপের জন্য ২০০৩ সালে প্রথম বাছাইপর্ব প্রতিযোগিতার আয়োজন করা হয়। নেদারল্যান্ডসে অনুষ্ঠিত ঐ প্রতিযোগিতায় আয়ারল্যান্ড শিরোপা জয় করে। এরপর ধারাবাহিকভাবে আরও তিনটি প্রতিযোগিতা অনুষ্ঠিত হয়েছে। ২০০৮ সালে দক্ষিণ আফ্রিকায় পাকিস্তান ও ২০১১ সালে বাংলাদেশে ওয়েস্ট ইন্ডিজ বিজয়ী হয়। সর্বশেষ ২০১৭ সালের প্রতিযোগিতাটি ফেব্রুয়ারি, ২০১৭ সালে শ্রীলঙ্কায় অনুষ্ঠিত হয়। এতে ভারত দক্ষিণ আফ্রিকাকে পরাজিত করে চ্যাম্পিয়ন হয়।
ডেনমার্ক জাতীয় মহিলা ক্রিকেট দল
আগস্ট, ২০১৩ সালে ডেনমার্ক পুণরায় আন্তর্জাতিক প্রতিযোগিতায় অংশ নেয়। বোলোগনায় অনুষ্ঠিত পাঁচ-জাতির ঐ প্রতিযোগিতায় তারা এস্তোনিয়া, জিব্রাল্টার, ইতালি ও বেলজিয়ামের বিপক্ষে খেলে। চ্যাম্পিয়ন ইতালির পর তারা রানার্স-আপ হয়। চার খেলায় অংশ নিয়ে তিনটিতে জয় পায় তারা। আগস্ট, ২০১৪ সালে বার্লিনে ২০-ওভারের আন্তর্জাতিক প্রতিযোগিতায় ডেনমার্ক অংশ নেয়। ঐ প্রতিযোগিতায় আরও ছয়টি ইউরোপীয় দল অংশ নেয়। ছয় খেলার মধ্যে তারা কেবলমাত্র দুইটতে জয় পায়। জিব্রাল্টার ও বেলজিয়ামের বিপক্ষে নয় উইকেটে। ইতালি, জার্মানি, ফ্রান্স ও জার্সির পর তারা পঞ্চম স্থান পায়।
ভারতে অনুষ্ঠিত ১৯৯৭ সালের ক্রিকেট বিশ্বকাপে ডেনমার্ক ১১ দলের মধ্যে ১০ম স্থান অধিকার করে। তন্মধ্যে, ১৬ ডিসেম্বর, ১৯৯৭ তারিখে মুম্বইয়ের মিডল ইনকাম গ্রুপ গ্রাউন্ডের খেলায় শক্তিশালী অস্ট্রেলিয়ার মুখোমুখি হয়। গ্রুপ পর্বের ঐ খেলায় অস্ট্রেলিয়া সর্বোচ্চ দলীয় সংগ্রহ ৪১২/৩ দাঁড় করায়। এই ইনিংসে বেলিন্ডা ক্লার্ক পুরুষ বা নারী - যে কোন ক্ষেত্রে প্রথম ব্যক্তি হিসেবে তিনি তার সর্বোচ্চ ব্যক্তিগত সংগ্রহ অপরাজিত ২২৯* করেছিলেন।